### Beslutning

Udvalget anbefaler indstillingspunkt 1 og 2 og anbefaler at der findes midler til indstillingspunkt 3.

Afbud: Torben Nilsson

### Sagsfremstilling

## Resume og sagens baggrund

På investeringsoversigten for 2023 er der afsat et rådighedsbeløb på i alt 15,9 mio. kr. inklusiv prisfremskrivning til ombygning og udvidelse af Rørmosecenteret. Der søges nu om en anlægsbevilling på 1,44 mio. kr. til inventar i fællesarealerne til 24 nye demensboliger.

Der søges yderligere om en tillægsbevilling til omlægning af kloak og regnvandsledning på 1,6 mio. kr. som finansieres af kassebeholdningen.

Endvidere skal der tages stilling til, hvorvidt der skal investeres i sundhedsbelysning.

Anlægssagen her er en opfølgning på sagen vedrørende godkendelse af Skema B for opførelse af 24 nye demensboliger i Gørlev.

## Indstillinger

Direktøren indstiller:

1) at der gives en anlægsbevilling på i alt 1,44 mio. kr. finansieret af rådighedsbeløbet i 2024 til inventar i fællesarealerne til 24 nye demensboliger,

2) at der gives en anlægstillægsbevilling på i alt 1,6 mio. kr. til finansieret af kassen til omlægning af kloak og regnvandsledning, da det er en forudsætning for gennemførelse af projektet, og

3) at der ikke meddeles en anlægstillægsbevilling på 1,3 mio. kr. til etablering af sundhedsbelysning, da der er tale om en option/ønske, som ikke kan holdes inden for det oprindelige anlægsbevilling.

## Behandling

Teknik- og Miljøudvalget, Ældre- og Sundhedsudvalget,  Økonomiudvalget, Kommunalbestyrelsen.

## Sagsfremstilling

På investeringsoversigten for 2023 er der afsat et rådighedsbeløb på i alt 15,9 mio. kr. inklusiv prisfremskrivning til ombygning af eksisterende plejehjem, opførelse af 24 nye plejeboliger, samt et haveanlæg ved Rørmosecenteret. Der søges om frigivelse af 1,44 mio. kr. til indkøb af inventar til plejeboligernes fællesarealer. Det samlede rådighedsbeløb på 15,9 mio. kr. er dermed frigivet.

Der søges derudover om en tillægsbevilling til nødvendig omlægning af kloak og regnvandsledning på 1,6 mio. kr. som finansieres af kassebeholdningen. Administrationen har fortaget udbud af opgaven, og indkommende priser har vist en væsentlig større udgift end først vurderet. Projektet er blevet mere kompliceret end først antaget, da krav fra forsyningen samt myndigheder har stillet højere krav end forventet. Bevillingen skal dække de meromkostninger der er forbundet med denne omlægning. Kloak og regnvandsledning ligger midt i byggefeltet. Det er derfor en forudsætning at disse omlægges, før byggeriet kan påbegyndes.

Under udbuddet af plejeboligerne har der været en option med opsætning af sundhedsbelysning i bygningskomplekset med de 24 plejeboliger. Udgifterne til sundhedsbelysningen har ikke kunnet afholdes inden for projektets rammebeløb og det afsatte rådighedsbeløb. Opsætning af sundhedsbelysning vil betyde en yderligere investering og dermed anlægstillægsbevilling på 1,3 mio. kr.

Ved at implementere sundhedsbelysningen kan der opnås fordele hos både beboere og personale.

For beboerne vil sundhedsbelysning betyde at nattevandring, medicinforbrug og udadreagerende adfærd kan reduceres. Ved at forbedre borgernes døgnrytme opnår de blandt anet mere energi, mere positivitet og større appetit.

Erfaringerne viser også at sundhedsbelysningen kan være med til at øge trivslen hos personalet, hvilket påvirker sygefraværet positivt, ligesom det kan have betydning for fastholdelse og rekruttering jf. Bilag 1.

Etablering af sundhedsbelysning vil være første gang, der investeres i denne nye teknologi i Kalundborg Kommune, hvor lyset kan være med til at forbedre livskvalitet og arbejdsmiljø.

## Økonomiske konsekvenser

Der gives en anlægsbevilling på 1,44 mio. kr. til inventar til fællesarealerne i de 24 nye demensboliger. Bevillingen finansieres af det afsatte rådighedsbeløb i 2023.
Restrådighedsbeløbet vil herefter udgøre 0 kr.

Ronny Hansen på i alt 1,6 mio. kr. til omlægning af kloak og regnvandsledning finansieres af kassebeholdningen.

Opsætning af sundhedsbelysning vil betyde en yderligere investering og dermed anlægstillægsbevilling på 1,3 mio. kr.

[adresse] bemærkninger er indarbejdet i sagen.